Walt Whitman

Walt Whitman [wolt hwit-mĕn] (31 Mei 1819 – 26 Mac 1892) ialah seorang penyajak dan wartawan dari Amerika Syarikat.

Beliau merupakan antara penyajak paling berpengaruh dalam alam kesusasteraan Amerika Syarikat, terutamanya dalam merintis pengunaan ayat bebas (free verse) sehingga diberi jolokan sebagai seorang "bapa [pelopor]".

Biografi

Awal hidup 
Walter Whitman, Jr. lahir pada 31 Mei 1819 di West Hills, Town of Huntington, Long Island. Beliau anak kedua dalam sembilan adik beradik kepada Walter Whitman, Sr. (1789–1855) dan Louisa Van Velsor Whitman (1795–1873) - kedua-dua mereka berkecenderungan kepada ajaran mazhab Quaker. Mereka sekeluarga berpindah ke Brooklyn ketika Walt berusia empat tahun, di mana mereka sering berpindah randah kerana hidup mereka yang serba miskin.

Kerjaya kewartawanan awal 
Setelah Walt menghabiskan persekolahan wajibnya pada usia 11 tahun, beliau mencari pekerjaan bagi menyara keluarganya: beliau menjadi orang suruhan dua firma guaman pada awalnya. Beliau kemudiannya menyertai akhbar mingguan Patriot di bawah kelolaan Samuel E. Clements, di mana beliau mempelajari selok-bolek mengenai kerja percetakan serta barangkali juga menulis kolum bacaan ringan dalam akhbar tersebut. Beliau meletakkan jawatan setelah tersebarnya berita bahawa Clements tersebut dan beberapa rakannya cuba menggali semula mayat seorang paderi untuk membuat acuan plaster kepala mayat tersebut.

Keluarganya berpindah kembali ke West Hills pada musim bunga berikutnya namun Walt kekal di sana; beliau bekerja untuk sebuah pencetak baharu musim panas tahun sama. Beliau turut mengambil kerja di sebuha kedai milik penyunting sebuah akhbar mingguan lidah Parti Whig, Long-Island Star.

Semasa zaman Perang Saudara 
Apabila Perang Saudara Amerika mula meletus, Walt mula menukil sebuah sajak menaikkan semangat para askar Angkatan Tentera Kesatuan yang berjuang di medang perang berjudul "Beat! Beat! Drums!". Adik Walt, George, turut menyertai angkatan ini serta berutus surat yang menggambarkan dengan terperincinya keadaan yang mengerikan di medan perang itu.

Pada bulan Disember 1862, akhbar New-York Tribune menerbitkan senarai askar yang cedera dan terkorban. Walt mula cemas apabila terdapat sebuah nama "First Lieutenant G. W. Whitmore" yang timbul lalu merujuk kepada adiknya. Beliau segera berjalan kaki ke Selatan Amerika Syarikat untuk mencarinya; beliau mendapat George terselamat hanya luka riingan pada belah pipinya. Di situ juga Walt merasa terkesan dengan keadaan banyak askar yang cedera serta kudung atau terpotong tulang empat kerat mereka; beliau berpindah ke ibukota Washington, D.C. pada 28 Disember 1862 dengan niat tidak mahu berganjak ke New York lagi.

Senja hidup

Penulisan

Senarai karya
 Franklin Evans (1842)
 Life and Adventures of Jack Engle (serialized in 1852)
 Leaves of Grass (dalam tujuh edisi dari 1855 hingga 1891)
 Manly Health and Training (1858)
 Drum-Taps (1865)
 Democratic Vistas (1871)
 Memoranda During the War (1876)
 Specimen Days (1882)

Rujukan

Sumber utama
 Callow, Philip. From Noon to Starry Night: A Life of Walt Whitman. Chicago: Ivan R. Dee, 1992. 
 Kaplan, Justin. Walt Whitman: A Life. New York: Simon and Schuster, 1979. 
 Loving, Jerome. Walt Whitman: The Song of Himself. University of California Press, 1999. 
 Miller, James E. Walt Whitman. New York: Twayne Publishers, Inc. 1962
 Reynolds, David S. Walt Whitman's America: A Cultural Biography. New York: Vintage Books, 1995. 
 Stacy, Jason. Walt Whitman's Multitudes: Labor Reform and Persona in Whitman's Journalism and the First 'Leaves of Grass', 1840–1855. New York: Peter Lang Publishing, 2008.

Pautan luar
 
 

 Dirketori karya beliau di Perpustakaan Kongres Amerika Syarikat
 The Walt Whitman Archive
 Profil dan karya beliau di Poets.org

Penulis Amerika Syarikat
Penyajak Amerika Syarikat